गांगुली ने कहा कि भारतीय टीम भले ही इंग्लैंड में अच्छा प्रदर्शन नहीं कर पाई हो, लेकिन सीमित ओवरों के खेल में वह एक जबरदस्त टीम है। उन्होंने कहा कि कप्तान विराट के होने से टीम बहुत मजबूत होती लेकिन रोहित शर्मा का भी कप्तान के रूप में बहुत अच्छा रिकॉर्ड है, इसलिए मुझे उम्मीद है कि टीम उनके नेतृत्व में बेहतर प्रदर्शन करेगी। गांगुली ने कहा कि रोहित शर्मा की अगुवाई वाली ये टीम भी एशिया कप जीतने में सक्षम है और खिताब जीतने की प्रबल दावेदार है। पाकिस्तान टीम को लेकर भी पूर्व कप्तान ने बयान दिया। उन्होंने कहा कि भले ही यूएई में पाकिस्तान का रिकॉर्ड काफी अच्छा रहा हो लेकिन भारत पर इससे कोई दबाव नहीं पड़ेगा। वहां की परिस्थितियां उपमहाद्वीप की तरह ही होती हैं और इस वजह से भारतीय टीम पर ज्यादा असर नहीं पड़ेगा।